| *Xnet.lv* |
| --- |
| Xnet.lv |
|
| Veids | Sabiedrība ar ierobežotu atbildību |
| Dibināts | 2002 |
|
| Galvenais birojs | Rīga, Karogs: Latvija Latvija |
|
|
|
|
|
| Apgrozījums | 4,652 miljoni eiro (2019) |
|
|
|
| Nozare | e-tirdzniecība, interneta veikals |
| Produkti | sadzīves tehnika, elektronika, dārza un mājas preces, rotaļlietas |
| Mājaslapa | *www.xnet.lv* (nav aktīva) |

***Xnet.lv*** bija Latvijas attālinātās mazumtirdzniecības veikals (interneta veikals). Tas tika izveidots 2003. gadā. Interneta veikals pārtrauca savu darbību 2021. gada septembrī, pievienojoties īpašnieku citai platformai *220.lv*.

Interneta veikala *Xnet.lv* pārvaldītājs līdz 2020. gada jūnijam bija SIA *Xnet*, bet pēc tam SIA *HH Invest*, kura īpašnieks bija Igaunijas uzņēmums *Hobby Hall Group OÜ*. Agrāk SIA *Xnet* pārvaldīja arī interneta veikalu *upstore.lv* (stilizēti *Up^Store.lv*)

Vēsture
-------

*Xnet* agrākais logotips
Uzņēmums dibināts 2002. gada 9. decembrī. Interneta veikals *Xnet.lv* tika atklāts 2003. gada 28. martā.
2007. gadā tika izveidots interneta veikals *AboluVeikals.lv*, kas specializējās *Apple* produkcijas pārdošanā.

2011. gada 15. aprīlī Latvijas Tirgotāju asociācija *Xnet* piešķīra "Droša e-veikala" sertifikātu.

2015. gada 31. martā Igaunijas uzņēmums *OÜ Hansapost* ieguva 70,05 % SIA *Xnet* kapitāldaļu. 2016. gadā SIA *Xnet* apgrozījums bija 5,9 miljoni Euro.

2017. gadā *Hansapost* un *Xnet* apvienoja savu darbību vienā e-tirdzniecības platformā, apvienojot arī noliktavas, klientu apkalpošanas un uzskaites sistēmas.
2017. gada vasarā tika pārtraukta *Hansapost.lv* zīmola attīstība Latvijā. *Hansapost* Latvijā pirms tam izdeva preču katalogu un darbojās arī interneta veikals, kas bija specializējies dārza preču un mājlietu tirdzniecībā. Pēc izmaiņām drukātais preču katalogs tika izdots ar *Xnet* nosaukumu.

2020. gada jūnijā *Xnet.lv* pārvaldītāju SIA *Xnet* nomainīja SIA *HH Invest*, kas dibināts 2019. gada 19. decembrī un piederēja Igaunijas *Hobby Hall Group OÜ*.
2020. gada decembrī Datu valsts inspekcija informēja, ka internet veikala *Xnet.lv* pārvaldītājam SIA *HH Invest* tika uzlikts 15 tūkstošu eiro naudas sods par neatbilstošu privātuma politiku.
2021. gada 1. jūnijā uzņēmums SIA *Xnet* tika likvidēts.

2021. gada 17. jūnijā tika pabeigta *Hobby Hall Group OÜ* un Lietuvas uzņēmumu grupas *Pigu* apvienošanās. SIA *Pigu Latvia* pārvaldīja interneta veikalu *220.lv*.
2021. gada septembrī *Xnet* pārtrauca savu darbību, pievienojoties *220.lv* sistēmai.

Skatīt arī
----------

* 1A.lv
* 220.lv

Atsauces
--------

1. 1 2  Xnet, Sabiedrība ar ierobežotu atbildību Lursoft
2. ↑  DELFI. «Izveidots ‘zinošs interneta veikals’». *DELFI* (latviešu), 2003-03-31. Skatīts: 2018-01-16.
3. ↑  «Pirmais ābolu veikals internetā - atvērts». *Tehnoloģijas* (latviešu). Skatīts: 2018-01-16.
4. ↑  «Interneta veikali saņem «Droša e-veikala» sertifikātu». *Financenet* (latviešu). Skatīts: 2018-01-16.
5. ↑  "Hansapost" kļuvis par internetveikala "Xnet.lv" vairākuma akciju īpašnieku LETA, 02.04.2015
6. ↑  «Igaunijas Hansapost kļuvis par lielāko Xnet.lv īpašnieku». *db.lv* (latviešu). Skatīts: 2018-01-16.
7. ↑  «Xnet interneta veikala vēsture». *www.xnet.lv* (latviešu). Skatīts: 2018-01-16.
8. ↑  «Hansapost открыл крупнейший в Эстонии склад для онлайн-торговли». *RUS Delfi*. 1487313901. Skatīts: 2018-01-16.
9. ↑  «Xnet.lv». *issuu* (angļu). Skatīts: 2018-01-16.
10. ↑  Internetveikals Xnet.lv saņēmis 15 000EUR sodu par neatbilstošu privātuma politiku Kārlis Apalups, pardrosibu.lv, 17. decembris, 2020
11. ↑  Kursors. 220.lv un Xnet.lv apvieno spēkus: Mid Europa investē vadošajā Baltijas e-komercijas platformā